L'Equip de Govern visita l'empresa INLET en Parc Sagunt de cara a la futura ampliació de l'empresa en el parc logístic i industrial
19 de juliol 2018

![Imagen 1](/media/ajznxboz/46_c_visita_inlet_03.jpg)![Imagen 2](/media/udko52wv/46_c_visita_inlet_04.jpg)

L'alcalde de Sagunt, Quico Fernández; el regidor d'Activitats, Guillermo Sampedro, i la regidora, Natalia Antonino, han visitat les instal·lacions que l'empresa de productes congelats, peixos i mariscs INLET té en Parc Sagunt té per a conèixer de primera mà l'empresa i poder col·laborar en el futur a causa de la recent adquisició d'una nova parcel·la en el parc logístic i industrial.

  

![](/media/1jnlhmn3/46_c_visita_inlet_01.jpg)  
  

INLET, que factura més de 50 milions d'euros a l'any, porta instal·lada en Parc Sagunt des de fa huit anys i es dedica a la importació i distribució de peix congelat a tot el món. Ara ampliarà la seua planta de Sagunt per a un altre tipus de serveis. La seu principal es troba en Parc Sagunt, però té oficines a Madrid, Burgos, Sevilla i Sant Beneditto del Tronto, a Itàlia, i a més compta amb seu a la Xina, l’Índia, Islàndia i Vietnam.

  

Per a Fernández esta és una notícia que demostra que Parc Sagunt “va agafant força ja que també al setembre entrarà en funcionament Crown Holdings i les naus de Mercadona ja estan alçant-se”. L'alcalde ha mostrat la seua satisfacció perquè Parc Sagunt ja ha deixat de ser “un espai virtual per a convertir-se en una realitat que genera riquesa i ocupació per a la nostra ciutat com és el cas d’INLET una de les empreses abanderades d'este procés en Parc Sagunt” amb el que ha recordat que la principal preocupació de l'Ajuntament és la creació d'ocupació.

![](/media/tlqgg34o/46_c_visita_inlet_02.jpg)  
  

**Nova parcel·la per a Inlet Pack**

El Consell d'Administració de Parc Sagunt ha adjudicat la parcel·la T-1.2 a Inlet Pack per un import de 535.000 euros més IVA per a convertir-la en ús terciari i serà la primera del parc a ser-ho. El projecte presentat per l'empresa contempla la rehabilitació de l'antiga Alqueria de l'Advocat en una primera fase, que es va incloure com a obligatòria després de la modificació del plantejament del parc empresarial el passat [Ple de​​​l mes de març​](/es-va/Actualidad/Pagines/alqueria-de-l'advocat.aspx). Es tracta d'un espai de 1.000 metres quadrats en la rehabilitació de la qual Intel Pack invertirà 1,3 milions d'euros. El projecte contempla la creació de tres zones destinades a coworking, ús polivalent i una tercera zona d'hostaleria que albergarà un restaurant i una cafeteria. Amb tot, s'ha estimat que este projecte comportarà la creació d'uns 40 nous llocs de treball.

  

![](/media/34uefx25/52_c_alqueriaadvocat_01.jpg)​​  

​

*   [](http://www.facebook.com/sharer.php?u=https://aytosagunto.es/va/actualitat/l-equip-de-govern-visita-l-empresa-inlet-en-parc-sagunt-de-cara-a-la-futura-ampliacio-de-l-empresa-en-el-parc-logistic-i-industrial/ "Facebook")
*   [](http://twitter.com/share?url=https://aytosagunto.es/va/actualitat/l-equip-de-govern-visita-l-empresa-inlet-en-parc-sagunt-de-cara-a-la-futura-ampliacio-de-l-empresa-en-el-parc-logistic-i-industrial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-de-govern-visita-l-empresa-inlet-en-parc-sagunt-de-cara-a-la-futura-ampliacio-de-l-empresa-en-el-parc-logistic-i-industrial/ "Linked In")
*   [](mailto:?body=https://aytosagunto.es/va/actualitat/l-equip-de-govern-visita-l-empresa-inlet-en-parc-sagunt-de-cara-a-la-futura-ampliacio-de-l-empresa-en-el-parc-logistic-i-industrial/)